Ladislav Mihalik: Tchor

Na prechádzke lesom zrána,

krákaním nás zdraví vrana,

zajko hopká popod kríčky,

štebotajú lastovičky.

Ale zrazu z jednej strany

cítiť zápach nevídaný,

vietor práve na nás fúka,

zatočila sa nám lúka,

blíži sa k nám dáky tvor,

vraví ,že sa volá tchor.

Smrdí, a predsa je milý,

či ho doma neumyli?

„Kúpeľ treba, povedz mame,

dnes ti labku nepodáme.“

A tchor prevráti len očká,

vraj na kúpeľ si rád počká.

Tak sme vetrík poprosili,

aby bol k nám taký milý:

„Ten tchor veľmi smrdí, fuj,

Duj, vetríček, duj, duj, duj. “

Odvial vetrík smrádok zakrátko,

už je z tchora milé zvieratko.

ZDROJ : z knihy **Jablko v župane**( výber poviedok a básní Perfekt 2 023